২০০২ সালে ‘সাথী’-ই টলিউডে জিৎ-এর প্রথম সিনেমা। তখনও বাংলার মানুষ তাঁকে ‘নবাব কিনলে আরাম ফ্রি’ টিভি কমার্শিয়ালের জন্যই চিনতেন। ছবির নায়িকা প্রিয়ঙ্কা ত্রিবেদী কিন্তু ততদিনে বাংলা, হিন্দি, তামিল, তেলেগু, কন্নড় মিলিয়ে ১২টি ছবি করে ফেলেছেন। প্রথম ছবিতেই তাই একজন হিট নায়িকাকে পেয়েছিলেন জিৎ। হয়তো অনেকেরই মনে নেই প্রিয়ঙ্কা ছিলেন ১৯৯৬ সালের মিস ক্যালকাটা। প্রথমে মডেলিং ও তার পরে বাসু চট্টোপাধ্যায়ের ‘হঠাৎ বৃষ্টি’ ছবি দিয়ে ১৯৯৮ সালে বাংলা ছবিতে আত্মপ্রকাশ। এই সুন্দরী নায়িকা প্রথম ছবি থেকেই দর্শকদের প্রিয় হয়ে ওঠেন।

জিৎ-প্রিয়ঙ্কা জুটির ‘সাথী’-র পরে আরও পাঁচটি বাংলা ছবি করেছেন প্রিয়ঙ্কা কিন্তু ২০১১ সালের ‘হেলো মেমসাহেব’-এর পরে আর তাঁকে বাংলা ছবিতে দেখা যায়নি। শুধু তাই নয়, ২০০২ থেকে ২০১১ এই পর্যায়ে তাঁকে হাতে-গোনা কয়েকটি বাংলা ছবিতে দেখা গিয়েছে। অনেকেই হয়তো এতদিনে ধরে নিয়েছেন যে ছবির জগৎ থেকে বিদায় নিয়েছেন প্রিয়ঙ্কা।
আরও পড়ুন
মনে আছে বলিউড কাঁপানো এই সুন্দরীকে? ইনি এখন কোথায়?
ছবির এই মেয়েটি আজ বাংলা ছবির জনপ্রিয় নায়িকা! কে তিনি?
একেবারেই না, প্রিয়ঙ্কা পুরোপুরি মন দিয়েছেন দক্ষিণী ছবিতে। এবং এই বছরও রিলিজ হয়েছে তাঁর কন্নড় ছবি ‘প্রিয়ঙ্কা’ তবে তিনি আর প্রিয়ঙ্কা ত্রিবেদী নামে পরিচিত নন, তাঁর বর্তমান নাম ‘প্রিয়ঙ্কা উপেন্দ্র’। 

কন্নড় ছবির নায়ক উপেন্দ্র কুমারের সঙ্গে তাঁর বিয়ে হয়েছে। উপেন্দ্রর সঙ্গে তাঁর আলাপ ২০০১ সালে, ‘রা’ ছবির সেটে। এখন স্বামী এবং দুই ছেলেমেয়েকে নিয়ে বেঙ্গালুরুতে থাকেন প্রিয়ঙ্কা। এবং এখনও যে তিনি আগের মতোই সুন্দরী তা এই ছবিগুলি দেখেই বোঝা যায়।